Αν δεν μπορείτε να δείτε το περιεχόμενο αυτού του email πατήστε ΕΔΩ.

Η CLARE POOLEY ΞΑΝΑ ΣΤΗΝ ΑΘΗΝΑ Η Βρετανίδα συγγραφέας των αγαπημένων μπεστ σέλερ Το πράσινο σημειωματάριο και Οι επιβάτες της αποβάθρας 5 επισκέπτεται τη χώρα μας για το νέο της feelgood μυθιστόρημα ΠΩΣ ΝΑ ΜΕΓΑΛΩΣΕΤΕ ΧΩΡΙΣ ΑΞΙΟΠΡΕΠΕΙΑ Η Clare Pooley, δύο χρόνια μετά την πρώτη επίσκεψή της στη χώρα μας, έρχεται στην Αθήνα για να συναντήσει τους αναγνώστες της την Τετάρτη 4 Δεκεμβρίου 2024, στις 8:30 το βράδυ, στο Public Café Συντάγματος, όπου θα συνομιλήσει με τη δημοσιογράφο Ελιάνα Χρυσικοπούλου για το νέο της μυθιστόρημα Πώς να μεγαλώσετε χωρίς αξιοπρέπεια, μια αστεία και γλυκιά περιπέτεια για το έγκλημα, τη φιλία, τα λάθη – και τη ζωή μας μετά από αυτά. Η πολυαγαπημένη συγγραφέας ξέρει πώς να δημιουργεί ένα αξέχαστο καστ χαρακτήρων και αυτή τη φορά δεν θα μπορείτε να συγκρατήσετε το γέλιο σας. Ξεκαρδιστικό και τρυφερό, με αξιολάτρευτους χαρακτήρες, πανέξυπνους διαλόγους και βαθιά συγκινητικές στιγμές, το νέο μυθιστόρημα της Clare Pooley είναι ένα υπέροχο, αισιόδοξο βιβλίο. Η εκδήλωση θα πραγματοποιηθεί στα αγγλικά με διαδοχική διερμηνεία από τη μεταφράστρια του βιβλίου Βούλα Αυγουστίνου. Όταν η ηλικία σε κάνει αόρατο, είναι πιο εύκολο να κρατήσεις τα μυστικά σου κρυφά H Ντάφνι ξέρει ότι η ηλικία είναι απλώς ένας αριθμός. Ξέρει επίσης ότι η κοινωνία δεν της δίνει πια καμία απολύτως σημασία – πράγμα που εκμεταλλεύεται ευχαρίστως για να αποκρύψει ορισμένα σκοτεινά στοιχεία της ζωής της. Όταν κλείνει τα εβδομήντα, αποφασίζει ότι χρειάζεται μερικούς φίλους γύρω της. Η προοπτική να γραφτεί σε μια κοινωνική λέσχη ηλικιωμένων την τρομοκρατεί – δεν είναι του γούστου της να παίζει χαρτιά και να ανταλλάσσει αβρότητες. Όμως τα μέλη της λέσχης δεν είναι όπως περίμενε. Εκεί συναντάει τον Αρτ, έναν αποτυχημένο ηθοποιό και ορκισμένο κλεπτομανή, τη Ρούμπι, τη θηλυκή εκδοχή του Banksy που πλέκει παθιασμένα. Και τη Λίντια, που ανέλαβε την οργάνωση της λέσχης, αλλά τελικά τα βρίσκει σκούρα. Μετά την απρόσμενη κατάρρευση του μισού κτιρίου, το δημοτικό συμβούλιο απειλεί να βάλει λουκέτο στη λέσχη – δεν έχουν καταλάβει όμως με ποιους τα έβαλαν. Οι ηλικιωμένοι με τη βοήθεια των νηπίων του παιδικού σταθμού, ενός έφηβου πατέρα και μιας υπέργηρης σκυλίτσας, κάνουν ό,τι περνάει από το χέρι τους για να σώσουν την πολύτιμη λέσχη. Αρκεί να μην τους προλάβουν τα φαντάσματα του παρελθόντος… Τα υπόλοιπα στο βιβλίο και στη συνάντηση με τη λατρεμένη Βρετανίδα συγγραφέα. «Διασκεδαστικό και πολύ συγκινητικό… Θα δείτε τους ηλικιωμένους με άλλο μάτι!» Freya Sampson, συγγραφέας «Γεμάτο ζωντάνια...» Publishers Weekly «Μια εκρηκτική περιπέτεια!» People «Θέλησα να δημιουργήσω μεγαλύτερους ηλικιακά χαρακτήρες που του δίνουν και καταλαβαίνει. Συνταξιούχους που δείχνουν στις νεότερες γενιές πώς να ζουν τη ζωή τους, αντί για το αντίστροφο. Αυτό δεν σημαίνει ότι είναι τέλειοι ούτε ότι πρέπει να είναι παραδείγματα προς μίμηση. Δεν υπάρχει τίποτα πιο βαρετό από έναν χαρακτήρα χωρίς ελαττώματα. Λάτρεψα την ιδέα μεγαλύτερων ηλικιακά ανθρώπων που αρνούνται να μεγαλώσουν με αξιοπρέπεια ή να συμβιβαστούν με τους κανόνες». Από το σημείωμα της συγγραφέα Αφού ξεφυλλίσατε Το πράσινο σημειωματάριο και στριμωχτήκατε με τους Επιβάτες της αποβάθρας 5 ήρθε η ώρα να πάρετε μερικά μαθήματα ζωής με το Πώς να μεγαλώσετε χωρίς αξιοπρέπεια στις 4 Δεκεμβρίου, στο Public Café Συντάγματος.

Εάν επιθυμείτε να διαγραφείτε από τις λίστες παραληπτών πατήστε .